Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Maria o kgweding ya gagwe ya bone a imile. Gopola gore nako ya gagwe ya mathomong a imile o e feditše a etetše motswalo wa gagwe e lego Elisabetha kua mebotong ya Judea ka borwa. Eupša bjale Maria o boetše gae Natsaretha. Kgauswinyane batho ba mo ba tla tseba ka go ima ga gagwe. Akanya kamoo boemo bjo e lego bjo bo gateletšago kudu go yena!
Ka ge Maria a be a sepetše lebaka la dikgwedi tše tharo, gona re ka kgonthišega gore Josefa o be a hlologetše go mmona. Ge ba kopana, mohlomongwe Maria o mmotša ka boemo bja gagwe, a dira sohle seo a ka se kgonago go mo hlalosetša gore o imišitšwe ke moya o mokgethwa wa Modimo. Lega go le bjalo, ka ge o ka inaganela, go thata kudu gore Josefa a kwešiše taba ye le go e dumela.
Josefa o a tseba gore Maria ke mosadi wa go loka le gore o na le botumo bjo bobotse. E bile o mo rata kudu. Lega go le bjalo, go sa šetšwe seo a mmotšago sona, Josefa o bona feela a be a ka imišwa ke monna yo mongwe. Josefa ga a nyake gore a bolawe ka go kgatlwa ka maswika goba a gobošwe phatlalatša; ka baka leo, o dira phetho ya gore a mo hlale ka sephiring. Mehleng yeo, batho bao ba beeletšanego ba be ba tšewa ba nyalane, gomme peeletšo yeo e be e swanetše go fedišwa ka tlhalo.
Ka morago, ge Josefa a sa dutše a naganišiša ka ditaba tše, o ya go robala. Morongwa wa Jehofa o iponagatša go yena torong gomme a re: “O se tšhabe go iša Maria mosadi wa gago gae, gobane seo a se imilego ke ka moya o mokgethwa. Yena o tla belega morwa gomme leina la gagwe o mmitše Jesu, gobane o tla phološa batho ba gabo dibeng tša bona.”—Mateo 1:20, 21.
Ge Josefa a tsoga, o thabišitšwe kudu ke gore bjale kgang e rarolotšwe! Ga a dikadike go dira seo morongwa a mmoditšego gore a se dire. O ya le Maria gae. Ge e le gabotse, ye ke tiro ya phatlalatša yeo e lego tirelo ya monyanya wa lenyalo, yeo e tsebatšago gore Josefa le Maria bjale ba nyalane. Lega go le bjalo, Josefa ga a be le dikopano tša botona le botshadi le Maria a sa imile Jesu.
Ka morago ga dikgwedi, Josefa le Maria, yo a lego kgauswi le go belega, ba swanetše go itokišeletša leeto la go tloga ga gabo bona kua Natsaretha. Ba swanetše go ya kae mola Maria a le kgauswi le go belega?
Ge Josefa a ekwa gore Maria o imile, o swanetše go ba a ile a nagana ka’ng gona ka baka la’ng?
Tsela yeo Maria a ilego a araba morongwa ka yona e re botša’ng ka tumelo ya gagwe? Ke dika dife tše dingwe tšeo a ilego a di bontšha?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG